CELEX: 32018R1263
Language: hr
Date: 2018-09-20 00:00:00
Title: Provedbena uredba Komisije (EU) 2018/1263 оd 20. rujna 2018. o utvrđivanju obrazaca za dostavljanje informacija od strane pružatelja usluge dostave paketa u skladu s Uredbom (EU) 2018/644 Europskog parlamenta i Vijeća

21.9.2018   
               
               
                  HR
               
               
                  Službeni list Europske unije
               
               
                  L 238/65
               
            
         PROVEDBENA UREDBA KOMISIJE (EU) 2018/1263
         оd 20. rujna 2018.
         o utvrđivanju obrazaca za dostavljanje informacija od strane pružatelja usluge dostave paketa u skladu s Uredbom (EU) 2018/644 Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/644 Europskog parlamenta i Vijeća od 18. travnja 2018. o uslugama prekogranične dostave paketa (1), a posebno njezin članak 4. stavak 4,
         budući da:
         
                     (1)
                  
                  
                     Uredbom (EU) 2018/644 utvrđuju se posebne odredbe kojima se potiče unaprjeđenje usluga prekogranične dostave paketa povrh onih utvrđenih u Direktivi 97/67/EZ Europskog parlamenta i Vijeća (2). Te se odredbe posebice odnose na regulatorni nadzor usluga dostave paketa i transparentnost tarifa za određene usluge prekogranične dostave paketa.
                  
               
                     (2)
                  
                  
                     Uredbom (EU) 2018/644 zahtijeva se da pružatelji usluge dostave paketa nacionalnom regulatornom tijelu države članice u kojoj imaju poslovni nastan dostavljaju informacije o sebi na obrascu koji priprema Komisija.
                  
               
                     (3)
                  
                  
                     Člankom 4. stavkom 1. Uredbe (EU) 2018/644 zahtijeva se jednokratno podnošenje informacija o pružatelju usluge dostave paketa te obavješćivanje nacionalnog regulatornog tijela o svakoj promjeni tih informacija u roku od 30 dana. Člankom 4. stavkom 3. Uredbe (EU) 2018/644 zahtijeva se podnošenje informacija o aktivnostima pružatelja usluge dostave paketa svake godine. Stoga je primjereno pripremiti dva zasebna obrasca za podnošenje tih informacija.
                  
               
                     (4)
                  
                  
                     Kako bi se izbjeglo dvostruko brojanje paketa, pružatelji usluge dostave paketa trebali bi pri dostavljanju informacija o broju i prometu obrađenih paketa u prethodnoj kalendarskoj godini navesti jesu li usluge dostave paketa ugovorene s pošiljateljem ili se paketi obrađuju u ime drugog pružatelja usluge dostave paketa. Trebali bi dostaviti i informacije o tome jesu li paketi poslani u odredišta unutar ili izvan Unije ili su primljeni iz njih zato što to utječe na korake u poštanskom lancu dostave koje poduzima taj pružatelj usluge.
                  
               
                     (5)
                  
                  
                     Budući da tražene informacije obrađuju nacionalna regulatorna tijela država članica te s obzirom na stručnost tih tijela, obrasci su izrađeni u bliskoj suradnji sa Skupinom europskih regulatora za poštanske usluge.
                  
               
                     (6)
                  
                  
                     Mjere propisane ovom Uredbom u skladu su s mišljenjem Odbora osnovanog člankom 21. Direktive 97/67/EZ,
                  
               DONIJELA JE OVU UREDBU:
         
            Članak 1.
            Obrasci za dostavljanje informacija iz članka 4. stavaka 1. i 3. Uredbe (EU) 2018/644 utvrđeni su u prilozima I. i II. ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 20. rujna 2018.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 112, 2.5.2018., str. 19.
         
         
            (2)  Direktiva 97/67/EZ Europskog parlamenta i Vijeća od 15. prosinca 1997. o zajedničkim pravilima za razvoj unutarnjeg tržišta poštanskih usluga u Zajednici i poboljšanje kvalitete usluga (SL L 15, 21.1.1998., str. 14.).
      
      
         
            PRILOG I.
            Tekst slike
            
               Obrazac za dostavljanje informacija iz članka 4. stavka 1. Uredbe (EU) 2018/644 (1)
               Tablica 1. Podaci o pružatelju usluge dostave paketa
               Ime
               Pravni status i oblik
               Broj upisa u registar trgovačkih društava ili sličan registar
               PDV identifikacijski broj
               Adresa poslovnog nastana
               Ako je primjenjivo, naziv skupine ili franšizne mreže pružatelja usluge dostave paketa kojoj pripada pružatelj usluge dostave paketa
               Datum dostavljanja
               Tablica 2. Podaci za kontakt osobe za kontakt
               Ime i prezime
               Funkcija
               Adresa e-pošte
               Telefonski broj
               Tablica 3. Značajke ponuđenih usluga dostave paketa (2)
               Koraci u poštanskom lancu dostave
               Prijam
               Usmjeravanje
               Prijevoz
               Uručenje
               U okviru obveze pružanja univerzalne usluge (3)
               Izvan okvira obveze pružanja univerzalne usluge
               Napomene
               Tablica 4. Detaljni opis ponuđenih usluga dostave paketa (4)
               Tablica 5. Opći uvjeti usluga dostave paketa (5)
               Poveznice:
               (1) U skladu s člankom 4. stavkom 5. Uredbe (EU) 2018/644 nacionalna regulatorna tijela mogu odrediti zahtjeve za informacije povrh onih navedenih u članku 4. stavku 1. te uredbe. Zahtjev za dostavljanje informacija iz članka 4. stavka 1. Uredbe (EU) 2018/644 podliježe članku 4. stavcima 6. i 7. te uredbe.
               (2) Označite polja koja odgovaraju ponuđenim uslugama. Nemojte označiti polja za usluge koje nude podugovaratelji.
               (3) Obveza pružanja univerzalne usluge.
               (4) Navedite te informacije kada je to moguće te navedite nudi li se dodana vrijednost.
               (5) Priložite preslike odgovarajućih dokumenata u prilogu ovom obrascu. Navedite i pojedinosti o postupcima za podnošenje pritužbi korisnika te eventualna ograničenja odgovornosti. Ako su odgovarajući dokumenti dostupni na internetu, navedite poveznice.
            
         
      
      
         
            PRILOG II.
            Tekst slike
            
               Obrazac za dostavljanje informacija iz članka 4. stavka 3. Uredbe (EU) 2018/644 (1)
               Ime pružatelja usluge dostave paketa
               Broj upisa u registar trgovačkih društava ili sličan registar
               Datum dostavljanja (2)
               Ime osobe za kontakt
               Godina za koju se dostavljaju informacije
               Tablica 1. Broj obrađenih paketa (3) u prethodnoj kalendarskoj godini i godišnji promet u pogledu usluga dostave paketa za prethodnu kalendarsku godinu (4) u državi članici u kojoj pružatelj usluge dostave paketa ima poslovni nastan (5)
               Tablica 1.1. Usluge domaće dostave paketa
               Jedi-nica
               Ugovoreno s pošiljateljem
               Obrađeno u ime drugog pružatelja usluga
               Napomene
               Broj paketa (6)
               Promet u pogledu usluga dostave paketa (7)
               Tablica 1.2. Usluge prekogranične dostave dolaznih paketa (unutar i izvan Unije/Europskoga gospodarskog prostora (EGP))
               Jedi-nica
               Ugovoreno s pošiljateljem
               Obrađeno u ime drugog pružatelja usluga
               Napomene
               Ukupni broj dolaznih paketa (1)
               od toga broj paketa koji dolaze iz područja UNUTAR Unije/EGP-a (1)
               od toga broj paketa koji dolaze iz područja IZVAN Unije/EGP-a (1)
               Promet u pogledu usluga dostave dolaznih paketa (2)
               od toga promet u pogledu usluga dostave paketa koji dolaze iz područja UNUTAR Unije/EGP-a (2)
               od toga promet u pogledu usluga dostave paketa koji dolaze iz područja IZVAN Unije/EGP-a (2)
               Tablica 1.3. Usluge prekogranične dostave odlaznih paketa (unutar i izvan Unije/EGP-a)
               Jedi-nica
               Ugovoreno s pošiljateljem
               Obrađeno u ime drugog pružatelja usluge
               Napomene
               Broj paketa (1)
               od toga broj paketa koji odlaze na područje UNUTAR Unije/EGP-a (1)
            
            Tekst slike
            
               od toga broj paketa koji odlaze na područje IZVAN Unije/EGP-a (1)
               Ukupni promet u pogledu usluga dostave odlaznih paketa (2)
               od toga promet u pogledu usluga dostave paketa koji odlaze na područje UNUTAR Unije/EGP-a (2)
               od toga promet u pogledu usluga dostave paketa koji odlaze na područje IZVAN Unije/EGP-a (2)
               Tablica 2. Broj osoba zaposlenih kod pružatelja usluge dostave paketa tijekom prethodne kalendarske godine koje su sudjelovale u pružanju usluga dostave paketa u državi članici u kojoj pružatelj usluge ima poslovni nastan
               30.6.20XX.
               31.12.20XX.
               Napomene
               Puno radno vrijeme
               Nepuno radno vrijeme
               Zaposlenici na određeno vrijeme
               Samozaposleni
               UKUPNO
               Tablica 3. Informacije o značajkama usluga dostave paketa koje pružaju podugovaratelji pružatelja usluge dostave paketa (8)
               Ime podugo-varatelja
               Prijam
               Usmjera-vanje
               Prijevoz
               Uručenje
               Napomene
               Ukupni broj podugovaratelja (9)
               Podugovaratelj 1. (10)
               Podugovaratelj 2. (5)
               Podugovaratelj 3. (5)
               Podugovaratelj 4. (5)
               Podugovaratelj 5. (5)
            
            Tekst slike
            
               Tablica 4. Imena podugovaratelja pružatelja usluge dostave paketa (11)
               Redni broj podugovaratelja
               Ime podugovaratelja
               Napomene
               […] (12)
               […]
               Tablica 5. Javno dostupni cjenici usluga dostave paketa na snazi 1. siječnja svake kalendarske godine (13)
               Popis je priložen u Prilogu ... ….
               Poveznice:
               (1) U skladu s člankom 4. stavkom 5. Uredbe (EU) 2018/644 nacionalna regulatorna tijela mogu odrediti zahtjeve za informacije povrh onih navedenih u članku 4. stavku 3. te uredbe. Zahtjev za dostavljanje informacija iz članka 4. stavka 3. Uredbe (EU) 2018/644 podliježe članku 4. stavcima 6. i 7. te uredbe.
               (2) U skladu s člankom 4. stavkom 3. ovaj se obrazac mora dostaviti do 30. lipnja svake kalendarske godine.
               (3) Uključite pošiljke koje proizlaze iz aktivnosti povezanih sa standardnim paketima te pošiljkama robe koje se obrađuju u okviru toka poštanskih pošiljki.
               (4) Ako se dostavljeni podaci temelje na procjeni, pojasnite osnovu na kojoj se ona temelji.
               (5) Dostavite informacije o stvarno pruženim uslugama dostave paketa iz poslovnog nastana u državi članici tijekom prethodne kalendarske godine (prethodno navedena kao „godina za koju se dostavljaju informacije”).
               (6) Navedite u tisućama.
               (7) Navedite u tisućama u nacionalnoj valuti bez PDV-a.
               (8) Navedite procjenu broja podugovaratelja koji pružaju bilo koju od usluga u poštanskom lancu dostave.
               (9) Navedite broj podugovaratelja uključenih u svakom relevantnom koraku (zbroj bi mogao premašiti ukupni broj podugovaratelja zato što određeni podugovaratelji mogu pružati usluge u nekoliko koraka).
               (10) Navedite imena pet najvećih podugovaratelja te navedite u kojim koracima u lancu dostave pružaju usluge.
               (11) Navedite podatke o podugovarateljima tijekom prethodne kalendarske godine.
               (12) Informacije navedite ili izravno u tablici ili obrascu priložite dokument s popisom podugovaratelja.
               (13) Priložite cjenik ovom obrascu. Ako je cjenik dostupan na internetu, navedite poveznice.